Մարիամ Մարգուլիս

Մարիամ Մարգուլիս, OBE (, , Անգլիա, Մեծ Բրիտանիա), բրիտանացի դերասանուհի, «BAFTA» մրցանակի դափնեկիր։ Որպես խոտերի պրոֆեսոր՝ նկարահանվել է Հարրի Փոթերի մասին պատմող երկու ֆիլմերում («Հարրի Փոթերը և Գաղտնիքների սենյակը» և «Հարրի Փոթերը և Մահվան պարգևները։ Մաս 2»)։

Կենսագրություն

Վաղ տարիներ 
Մարգուլիսը ծնվել է Օքսֆորդում 1941 թվականին՝ ընտանեկան բժիշկ Ջոզեֆ Մարգուլիսի և նրա տիկնոջ՝ անշարժ գույքի գործակալ Ռութի (օրիորդական ազգանունը՝ Ուոլթերս) ընտանիքում։ Նրա ընտանիքը հրեական արմատներ ունի, իսկ նրա նախնիները Անգլիա են ներգաղթել Բելառուսից։

Միջնակարգ կրթությունը ստացել է հայրենի Օքսֆորդում, իսկ քոլեջ հաճախել է Քեմբրիջում, որտեղ մասնակցել է «Footlights» դերասանական խմբի թատերական ներկայացումներին։

Կարիերա 
Իր եզակի ձայնի շնորհիվ Մարգուլիսը առաջին անգամ աշխատել է որպես ձայնակցող դերասան։ Իր կարիերայի վաղ փուլերում ձայնակցել է փափուկ պոռնոգրաֆիայի աուդիոտեսահոլովակներին, ինչպես նաև նրա ձայնով խոսել են ճապոնական մուլտսերիալների կերպարները, որոնք ցուցադրվել են բրիտանական հեռուստատեսությամբ։ Նրա դերասանական դեբյուտը տեղի է ունեցել հեռուստատեսությամբ՝ 1965 թվականին, որտեղ հաջորդ տասը տարիներին նա նկարահանվել է տարբեր սերիալներում։

1975 թվականին Մարգուլիսը "Rime of the Ancient Mariner" ֆիլմում ունեցել է իր առաջին դեբյուտը, որը նկարահանվել է Կոլրիջեի «Հին ծովագնացի մասին» պոեմի հիման վրա։ Առաջին հաջողությունը նա հասել է շատ ավելի ուշ՝ 1988 թվականին։ Այս ժամանակ դերասանուհին տարբեր քննադատների կողմից ստացել է դրական արձագանքներ` Չարլզ Դիքենսի «Կարճահասակ Դորիտ» վեպի հիման վրա նկարահանած ֆիլմի համար, որտեղ նա կերտել է Ֆլորա Ֆինչինգի կերպարը։ Նրա համար շրջադարձային էր 1993 թվականը (դերասանուհի այդ ժամանակ արդեն 52 տարեկան էր), երբ նա նկարահանվեց Մարտին Սկորսեզեի "Անմեղության դարաշրջանը" ֆիլմում՝ կերտելով տիկին Մինգոտտ Մարգուլիսի դերը։ Այս դերի համար նա արժանացել է "BAFTA" մրցանակին։

1990-ականներին Մարգուլիսը նորից սկսեց աշխատել որպես ձայնակցող դերասան։

2001 թվականին դերասանուհին դարձավ Բրիտանական կայսրության շքանշանի դափնեկիր՝ «դրամատիկական արվեստում իր ներդրման համար» նշումով։

2002 թվականին Մարիամ Մարգուլիսը որպես խոտերի պրոֆեսոր Պամոնի Ցողուն, նկարահանվել է Հարի Փոթերի մասին պատմող երկրորդ ֆիլմում՝ «Հարրի Փոթերը և Գաղտնիքների սենյակը»։ Կրկին այդ դերում դերասանուհի հայտնվել է 2011 թվականին («Հարրի Փոթերը և Մահվան պարգևները։ Մաս 2)։

Անձնական կյանքը 
Մարիամ Մարգուլիսը բաց լեսբուհի է, և արդեն ավելի քան 40 տարի չի բաժանվում Հեզերից՝ իր ընկերուհուց։ Նրանք ապրում են Ամստերդամում։ Նրանք երեխաներ ունեն։

Բացի դերասանական կարիերայից, նա ակտիվորեն զբաղվում է բարեգործությամբ, հատկապես աջակցում է խուլ և կույր մարդկանց ֆոնդերին։

Մարգուլեսը 2016 թվականին վիճաբանություն է ունեցել Էդինբուրգի Վեյվերլի երկաթուղային կայարանում։ Նա խնդրել է մի մարդու հրաժարվել չնստել այդտեղ, նշելով, որ կա մոտակա մեկ ուրիշ տեղ նստելու համար։ Նրա խոսքերով, նա երդվել ու մի շիշ ջուր է թափել այդ մարդու վրա։

Ծանոթագրություններ

Արտաքին հղումներ 
  Պաշտոնական կայք
 

Բրիտանացի դերասաններ
Հարրի Փոթեր
BAFTA մրցանակի դափնեկիրներ
Թատրոնի դերասանուհիներ
Բրիտանացի կինոդերասանուհիներ
Կատակերգուներ
21-րդ դարի անգլիացի դերասանուհիներ
Անգլիացի կինոդերասանուհիներ
Բրիտանացի հեռուստատեսային դերասանուհիներ
Քեմբրիջի համալսարանի շրջանավարտներ
Ավստրալիացի դերասանուհիներ